L 45/1640
ET
Euroopa Liidu Teataja
24.2.2022
KOMISJON LAENUTEHINGUD — LIIDU EELARVE RAAMES TAGATUD LAENUTEHINGUD (SUUNISENA)
3.
Mõju eelarvele COVID-19 puhang on ulatuslikult kahjustanud kõigi liikmesriikide majandussüsteeme.
Seepärast on vaja liikmesriikide kollektiivset osalust garantiide vormis, millega toetatakse liidu eelarvest antavaid laene.
Sellised garantiid on vajalikud, et liit saaks anda piisavas suurusjärgus laene tööturupoliitika meetmete võtmiseks neile liikmesriikidele, kes on suurima surve all.
Tagamaks, et sellistest laenudest tekkiv tingimuslik kohustus on kooskõlas kohaldatava mitmeaastase finantsraamistikuga ja omavahendite ülemmääradega, peaksid liikmesriikide antavad garantiid olema tagasivõetamatud, tingimusteta ja realiseeritavad ning ette tuleks näha süsteemi usaldusväärsust suurendavad täiendavad kaitsemeetmed.
Kooskõlas kõnealuste garantiide täiendava rolliga ning piiramata nende tagasivõetamatut, tingimusetut ja realiseeritavat laadi, eeldatakse, et komisjon kasutab enne liikmesriikide garantiide realiseerimist ära maksete assigneeringute suhtes kohaldatava omavahendite ülemmäära piiresse jääva varu komisjoni hinnangul kestlikus ulatuses, võttes muu hulgas arvesse liidu tingimuslike kohustuste kogusummat, sealhulgas määrusega (EÜ) nr 332/2002 (1) loodud maksebilansi toetamise süsteemi raames.
Komisjon peaks asjaomasel garantiide realiseerimisel teavitama liikmesriike olemasoleva varu kasutamise ulatusest.
Kui omavahendite muudetud ülemmäärade suhtes jõutakse kokkuleppele, võidakse liikmesriikide antavate garantiide vajadus läbi vaadata.
Kuna kõnealuste laenutehingute puhul antakse ja võetakse laenu samasugustel tingimustel, mõjutavad need eelarvet üksnes juhul, kui tagatis võetakse kohustuste mittetäitmise tõttu kasutusele.
31. detsembri 2020. aasta seisuga oli kõnealuse rahastamisvahendi alusel tagasi maksmata summa suurus 39 500 000 000 eurot.
(1) Nõukogu määrus (EÜ) nr 332/2002, 18. veebruar 2002, millega liikmesriikide maksebilansi toetamiseks luuakse keskmise tähtajaga rahalise abi süsteem (EÜT L 53, 23.2.2002, lk 1).